На основу Закона о стечају (Службени гласник Републике Србије бр. 104/2009) и Националног стандарда бр. 5 о начину и поступку уновчења имовине (Службени гласник Републике Србије бр. 13/2010), стечајни управник стечајне масе стечајног дужника ЗЗ КАРЛОВЧИЋ – у стечају из Карловчића
ОБЈАВЉУЈЕ
ПОЗИВ
За достављање понуда за вршење процене вредности имовине стечајне масе стечајног дужника
1. Позивају се сва заинтересована стручна, правна и физичка лица да доставе понуде за процену вредности имовине стечајне масе стечајног дужника ЗЗ КАРЛОВЧИЋ – у стечају из Карловчића (педмет процене је пољопривредно земљиште).
2. Сва лица која доставе понуду морају доставити доказе да поседују лиценцу, овлашћења и квалификације за ову врсту посла.
3. Сваки понуђач је дужан да у понуди наведе конкретан износ у динарима, као цену за извршен посао, рок плаћања исте и рок за доставу извештаја о процени стечајног дужника као правног лица.
4. Оглас је отворен 7 (седам) радних дана од дана сачињавања овог позива, односно, у обзир ће се узети све понуде послате закључно са даном 29.04.2021. године.
5. Сваки понуђач може поднети једну понуду.
6. Избор најповољнијег понуђача извршиће се у складу са Законом, узимајући у обзир, осим финансијске понуде, и стручност, референце и друге елементе понуде које су од значаја за вршење адекватне процене.
7. Избор понуђача вршиће се искључиво са листе достављених понуда.
8. Одлука о избору најповољнијег понуђача ће бити донета у року од 5 радних дана од дана затварања овог позива.
9. Сви учесници ће бити обавештени о избору најповољнијег понуђача.
10. Са најповољнијим понуђачем ће бити склопљен Уговор о вршењу процене.
11. Понуде слати у затвореним ковертама препорученом поштом на адресу: За Данијелу Пухаловић (ЗЗ КАРЛОВЧИЋ – у стечају), Јанка Бака 35, 22300 Стара Пазова, са напоменом »НЕ ОТВАРАТИ«.
12. За све додатне информације заинтересована лица се могу обратити стечајном управнику е-маилом на адресу apis@libellamaster.com
У Старој Пазови, 20.04.2021. године

Стечајни управник

Данијела Пухаловић

